Članovi talijanske zajednice u Zadru o  zakonu o manjinama(13/12/02) - 2002-12-13
Prema novom Zakonu manjine bi u Sabor birale umjesto dosadašnjih pet, ukupno osam zastupnika i to u posebnim izbornim jedinicama, a man
Zajednica Talijana u Zadru osnovana je 1991.godine i broji 250 članova. Osim aktivnosti na kulturnom planu ističu suradnju s Narodnim sveučilištem u Zadru gdje sponzoriraju učenje talijanskog jezika. Zajednica pomaže i svojim članovima lošeg imovinskog stanja. Predsjednik Udruge Zajednice Talijana , kaže kako su Talijani autohtoni stanovnici Zadra već 400 godina. Naglašava da je za talijansku zajednicu nemoguće po važećim izbornim zakonima imati predstavnika u Gradskom Vijeću jer za to treba raspolagati s minimalnim udjelom od osam posto zastupljenosti stanovništva, a Talijani nemaju niti 0,1 posto zastupljenosti u gradu Zadru. “Mi dišemo s ovim gradom i naše prisustvo u Gradskom Vijeću mislim da bi gradu pomoglo u nekim stvarima jer bi se zastupali i borili za napredak i boljitak našeg grada. Ja mislim da svaki korak šire demokratizacije je dobro za svih”, tvrdi predsjednik Zajednice Talijana Zadra Silvio Dujela. Danas u Zadru 200 hrvatskih građana posjeduje i talijansku putovnicu, a pravo za podnošenje zahtjeva ima oko 1000 osoba. član Zajednice Talijana ističe kako se za vrijeme bivše države sa strahom tražilo talijansko državljanstvo, da bi nakon uspostave Republike Hrvatske stvari krenule na bolje. “ Kad su građani vidjeli tu liberalizaciju, povećani su okviri demokracije u globalu i sad "ljudi rukama i nogama" kopaju da bi došli do talijanskog državljanstva jer im je do toga stalo, međutim izgleda da su se prije i mnogi bojali." Poslije drugog svjetskog rata Talijanska udruga osnovana je 1945. godine, da bi 1953. prestala s radom. Giorgio Marušić kaže kako je najvažnije da se na području lokalne zajednice širi duh tolerancije. “Ja mislim da proces tolerancije kreće na bolje i da se popravljaju ti odnosi jer ljudi vide da manjine nisu čir na državnom organizmu nego je to nešto što povezuje dvije nacije. To je most, a ne nešto što bi trebalo izlučiti iz nekog organizma kao određenu nečistoću. Pri tomu ne mislim samo na talijansku manjinu nego na sve manjine”.